ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረዚደንት ጀርመን፡ ብምኽንያት ካልኣይ ኩናት ዓለም ንፖላንድ ይቕሬታ ሓቲቱ 1 መስከረም 2019 ምንጪ ስእሊ, Reuters መግለጺ ስእሊ, ፕረዚደንት ጀርመን ፍራንክ-ቫልተር ሽታኝማየር (ጸጋም) ንፖላንድ ይቕረታ ሓቲቱ ፖላንድ ብምኽንያት "ምልኪ" ናዚ ንዝበጽሓ በደል ይቕረ ክትብል ፕረዚደንት ጀርመን ፍራንክ-ቫልተር ሽታኝማየር ሓቲቱ። ሽታኝማየርን ካልኦት መራሕቲ ዓለምን፡ ነቲ ቅድሚ 80 ዓመት ዘጋጠመ ምጅማር ካልኣይ ኩናት ዓለም ክዝክሩ ኣብ ፖላንድ ተኣኪቦም ኣለዉ። ሰምበት ንጉሆ፡ ኣብታ ፈለማ ብቦምባታት ጀርመን ዝተደብደበት ፖላንዳዊት ከተማ ቬሉኘ ስነስርዓት ዝኽሪ ተኻይዱ። ሽታኝማየር ነቲ "ምሉእ ንምሉእ ዕንወት ንምፍጸም ካብ ምድላይ ዝተበገሰ" ዝበሎ መጥቃዕቲ ኮኒኑ። "ግዳያት ምልኪ ጀርመን ንዝኾኑ ፖላንዳውያን፡ ድንን ኢለ ይቕሬታ እሓቶም" ኢሉ ሽታኝማየር። ሰምበት ድሕሪ ቀትሪ፡ ቻንስለር ጀርመን ኣንጌላ መርክልን ምክትል ፕረዚደንት ኣመሪካ ማይክ ፔንስን ሓዊሱ፡ ብዙሓት መራሕቲ ዓለም ኣብ ርእሰ ከተማ ፖላንድ፡ ዋርሳው ተኣኪቦም ዝኽሪ ከካይዱ እዮም። ተዘክሮ ሓደ ካብ ህልቂት ናዚ ብህይወት ዝተረፈ ሰብኣይ ሓካይም ንመጥባሕቲ ዝጥቀምሉ ናይ 'ናዚ' መጽሓፍ ተራ መርበብ ሓበሬታ ዓዋተ ኣብ ህይወት ኤርትራውያን ምንጪ ስእሊ, Reuters መግለጺ ስእሊ, ሽታኝማየር ንዝኽሪ ግዳያት ሕቑፊ ዕንበባ ኣንቢሩ ፖላንድ ብምክንያት ካልኣይ ኲናት ዓለም ገዚፍ ማህሰይቲ እዩ በጺሒዋ። ኣስታት ሽዱሽተ ሚልዮን ዜጋታት ተቐቲሎምዋ እዮም። ድሕሪ 80 ዓመታት፡ ፖላንድ ንዝበጽሓ ቅትለትን ዕንወትን ካብ ጀርመን ካሕሳ ትሓትት እያ ዘላ። ብባይቶ ፖላንድ ዝቖመ ሓደ ኮሚቴ፡ መጠን እቲ ካሕሳ ክንደይ ክኸውን ኣለዎ ንዝብል የጽንዕ እኳ እንተሃለወ፡ ጀርመን ግን እቲ ጉዳይ ተወዲኡ ዝሓደረ እዩ በሃሊት እያ። ካልኣይ ኲናት ዓለም ብኸመይ እዩ ጀሚሩ?
